વડોદરાના પોલો ક્લબની પ્રમુખ, ઉપ્રપ્રમુખ સેક્રેટરી તથા મેનેજિંગ કમિટીનાં કુલ આઠ હોદ્દા માટે ચૂંટણી જંગ જામી રહ્યો છે. તેના માટે બે જૂથ વચ્ચે સીધો સંઘર્ષ થઇ રહ્યો છે. લગભગ ૩૨૦૦થી વધુ સભ્યો ધરાવતી આ ક્લબમાં પ્રમુખ પદ માટે વડોદરા મ્યુનિ. કોર્પોરેશનના ડો. રવિન્દ્ર દેસાઇ (રોશન) અને પોલો ક્લબના પૂર્વ પ્રમુખ પ્રેમ શાહ વચ્ચે સીધો જંગ થનાર છે. જ્યારે ઉપ પ્રમુખ પદ માટે મહેશ નંદાણી અને જયંત ચોક્સી, તથા સેક્રેટરી પદે અંકુર પટેલ અને મનીષ બક્ષી વચ્ચે સીધો જંગ થશે. બે જૂથો વચ્ચે સમગ્ર પેનલ જીતવા સીધો જંગ થવાનો હોવાથી આ વર્ષની પોલો ક્લબની ચૂંટણી વધારે રસપ્રદ બનશે.